**6. Овлашћења и обавезе у поступку спровођења републичког референдума**

У поступку спровођења републичког референдума, Републичка изборна комисија, на основу Закона о референдуму и народној иницијативи, Закона о избору народних посланика, Закона о јединственом бирачком списку и Закона о финансирању политичких активности, има следећа овлашћења, односно обавезе:

1. стара се о законитом спровођењу републичког референдума,
2. доноси упутство за спровођење референдума,
3. стара се о обезбеђивању материјала за спровођење референдума,
4. прописује обрасце за спровођење референдума,
5. одређује гласачка места,
6. образује гласачке одборе,
7. утврђује и проглашава резултате референдума,
8. прописује начин одређивања гласачких места,
9. прописује ближа правила о уређењу просторије за гласање,
10. обезбеђује буџетска средства за спровођење републичког референдума,
11. утврђује ближа правила у вези са гласачким местом,
12. одређује и оглашава број и адресу бирачких места у заводима за извршење заводских санкција и у иностранству,
13. образује поткомисије,
14. даје упутства за рад поткомисијама у погледу примене одредаба Закона о референдуму и народној иницијативи и усклађује њихов рад,
15. прописује ближа правила о раду гласачких одбора,
16. омогућује заинтересованим посматрачима праћење рада органа за спровођење републичког референдума,
17. објављује укупан број гласача у Републици Србији,
18. утврђује број гласачких листића, који мора бити једнак броју грађана који имају право изјашњавања на референдуму уписаних у бирачки списак,
19. ближе прописује облик и изглед гласачких листића, начин и контролу њиховог штампања и достављање и руковање гласачким листићима,
20. контролише припрему и оверу гласачких листића,
21. на основу решења министарства надлежног за послове управе о изменама у Јединственом бирачком списку по закључењу бирачког списка, уноси измене (упис, брисање или исправка) у изводе из бирачког списка и посебне изводе из бирачког списка,
22. утврђује и објављује коначан број гласача у Републици Србији,
23. припрема за сваки гласачки одбор материјал за гласање,
24. утврђује ближа упутства о мерама којима се обезбеђује тајност гласања,
25. објављује незваничне податке о току гласања,
26. објављује привремене податке о резултатима републичког референдума,
27. решава о приговорима због неправилности у поступку спровођења републичког референдума,
28. на основу поступка по приговору, поништава гласање и одређује да се оно понови,
29. утврђује и проглашава укупне резултате републичког референдума,
30. објављује резултате републичког референдума,
31. извештава Народну скупштину о спроведеном републичком референдуму,
32. прописује начин коришћења гласачког материјала,
33. одређује начин чувања и руковања гласачким материјалом.